[{"text_idx": "#000000", "text": "Jo\u0303hvi jalgpalli tulevik \u2013 kompleks kolme va\u0308ljakuga"}, {"text_idx": "#000001", "text": "Jo\u0303hvi jalgpallihalli ehitus \u2013 see teema on ja\u0308tkuvalt aktuaalne. Ehituse algust ootavad jalgpallihuvilised Jo\u0303hvis, aga ka kogu Ida-Virumaal. Tulevase jalgpallikompleksi valmimine puudutab ka teiste spordialade huvilisi, eelko\u0303ige kergejo\u0303ustiklasi. Nu\u0308u\u0308d, kui on selge, et Jo\u0303hvi jalgpallihalli finantseerimine on 2021. aasta riigieelarvesse kindlalt sisse kirjutatud, tekib loogiline ku\u0308simus \u2013 kuidas Jo\u0303hvi vald tegeleb sellise mahuka projekti teostamisega?"}, {"text_idx": "#000002", "text": "Esmalt peame arvestama, et lo\u0303pptulemusena saab Jo\u0303hvi mitte ainult uue jalgpallihalli, tegemist on jalgpallikompleksiga. Kompleksisse hakkavad kuuluma juba olemasolev jalgpalliva\u0308ljak, treeningva\u0308ljak kunstmuruga ja jalgpallihall. Kogu ehitus on igati keeruline objekt, nii tehniliselt kui ka kinnistute kasutamise ku\u0308simustes. Na\u0308iteks u\u0308ks osa tulevasest hallist peab ja\u0308a\u0308b maa-alale, mis ei ole hetkel valla kasutuses. See on praegu riigimaa, tuleb la\u0308bida pa\u0308ris pikk menetluse protsess, et maaku\u0308simused saaksid lahendatud. O\u0303nneks, tulevase kompleksi, naabritega ei tohiks koosko\u0303lastamine vo\u0303tta palju aega, kuna naaberkinnistud on suures osas munitsipaalomandis. U\u0308hele poole, tulevasest jalgpallikompleksist, ja\u0308a\u0308b Eesti Raudtee kinnistu. Keerulisem on aga sellega, mis ja\u0308a\u0308b tulevase halli alla. Praegu la\u0308bivad seda maa-ala gaasi- ja soojustrassid. See aga ta\u0308hendab, et trassid tuleb demonteerida ja paigaldada ko\u0303rval aladele. Kui tehniliselt pole see eriti keeruline, siis erinevad koosko\u0303lastamised vo\u0303tavad pa\u0308ris palju aega. Tegelikult trassito\u0308o\u0308dega vo\u0303iks alustada isegi varem, kui kogu jalgpallihalli projekteerimisdokumentatsioon valmis saab."}, {"text_idx": "#000003", "text": "Jalgpallihalli ehitusega on tekkinud mitmeid eriarvamusi, ikka ja ja\u0308lle ku\u0308sitakse \u2013 mis on mis? Peab ta\u0308psustama, et ehitus on kavandatud mitmesse etappi. Esmalt valmib jalgpallihall, siis teise etapina treeningala kunst muruga. Olemasolev jalgpalliva\u0308ljak ei kao kuhugi. Need kolm va\u0308ljakut moodustavad Jo\u0303hvi tulevase jalgpallikompleksi."}, {"text_idx": "#000004", "text": "Hetkel on ehituse ajakava ja\u0308rgmine. Eelmise aasta oktoobris alustas Riigikogu 2021. aasta riigieelarve koostamisega. Kavandati kuluridadesse kirjutada 6 mln eurot nelja jalgpallihalli ehituseks \u2013 Pa\u0308rnus, Rakveres, Kuresaares ja Jo\u0303hvis. 9. detsembril 2020 Riigikogu kinnitas 2021. aasta riigieelarve. Jalgpallihallide ehitusetele anti roheline tuli. 22. jaanuaril jo\u0303udis Vabariigi Valitsuselt vastav kiri ka Jo\u0303hvi valda."}, {"text_idx": "#000005", "text": "See aga ei ta\u0308henda, et Jo\u0303hvis lihtsalt istuti ja oodati, millal riik raha eraldab. Veel eelmise aasta su\u0308gisel toimusid to\u0308o\u0308koosolekud, kus arutati halli ehitusega seotud ku\u0308simusi. Toimusid kohtumised Eesti Jalgpalliliidu ja kohaliku jalgpalliklubi esindajatega. Uuriti Haapsalu ja Tartu kolleegidelt, kuidas neil on la\u0308inud analoogiliste projektide teostamine. Loomulikult ja\u0308lgiti Riigikogu eelarvemenetlust antud ku\u0308simuses."}, {"text_idx": "#000006", "text": "Veebruari alguseks on va\u0308ljato\u0308o\u0308tatud ko\u0303ik tulevase ehituse projekteerimisega seotud tingimused, la\u0308hiajal vald vo\u0303ib avada riigihanke projekteerija otsimiseks. To\u0308o\u0308tempo on u\u0308llatavalt kiire, ma\u0308rkis Jo\u0303hvi abivallavanem Toomas Nael vestluses, mis toimus Jo\u0303hvi Rahva Jalgpallimuuseumis."}, {"text_idx": "#000007", "text": "Jalgpallihalli projekteerimisel saab u\u0308heks etapiks olema koosko\u0303lastamine erinevate ametitega, veel on vaja korraldada ehituslik ekspertiis. Peale ehitusprojekti valmimist saab avada riigihanke ehitaja otsimiseks."}, {"text_idx": "#000008", "text": "Milline siis saab olema tulevane jalgpallihall? Sisuliselt on tegemist sise jalgpalliva\u0308ljakuga, lisaks on siin jooksurajad ja arvestatud on ka hu\u0308ppekastiga. Seega jalgpallihalli funktsioon on laiem, kui ainult jalgpalli treeningud vo\u0303i vo\u0303istlused. Jalgpallihalli saavad tulevikus kasutada ka teiste alade sportlased. Kergesti monteeritavad konstruktsioonid vo\u0303imaldavad tagada u 300-500 istekohta pealtvaatajatele. See aga ta\u0308hendab, et Jo\u0303hvi saab juurde arvestava kontsertplatsi. Ta\u0308htis on ma\u0308rkida, et projekti tingimustes on ma\u0308rgitud terve rida abiruume \u2013 riietusruumid, laopinnad, WCd, pesemisvo\u0303imalused. Toomas Nael ro\u0303hutab, et halli tootja poolt va\u0308ljato\u0308o\u0308tatud normide ja\u0308rgi peab, na\u0308iteks talvel halli sisetemperatuur olema mitte va\u0308hem, kui +10 kraadi. Suvel aga vajaliku sisetemperatuuri hoiab ventilatsioonisu\u0308steem."}, {"text_idx": "#000009", "text": "Peale jalgpallihalli ehitust on kavas rajada va\u0308line trenniva\u0308ljak kunstmuruga. See va\u0308ljak on samuti sellistes mo\u0303o\u0303tudes, et siin saab korraldada jalgpallikohtumisi. Ideaalis saaks Jo\u0303hvis korraldada sellise turniiri, kus oleks kasutusel korraga kolm va\u0308ljakut."}, {"text_idx": "#000010", "text": "Jo\u0303hvi valla omaosalus tulevase jalgpallikompleksi valmimisel vo\u0303ib ulatuda u 600-800 tuhande euroni. Nende summadega tuleb arvestada ja\u0308rgmiste aastate vallaeelarve koostamisel."}, {"text_idx": "#000011", "text": "Kohaliku jalgpalli arendaja Sergei Ivanov ei liialda, kui u\u0308tleb, et Jo\u0303hvi jalgpallikompleksi ootavad tuhanded spordihuvilised, noored ja eakad ning lapsevanemad. Selle ootuse geograafia on palju laiem, kui Jo\u0303hvi vald. Tulevast jalgpallikompleksit saavad kasutada ka Sillama\u0308e ja Narva jalgpalliso\u0303brad."}, {"text_idx": "#000012", "text": "Na\u0308dalalehe Panorama kommentaar jalgpallihallide riikliku programmi kohta:Tegemist on ja\u0308tkuva pilootprojektiga. Iga maakonnakeskus vajab va\u0308hemalt u\u0308ht jalgpallihalli. Tallinna kogemus on na\u0308idanud, et huvi jalgpalli ma\u0308ngimise vastu on suur aastaringselt. Eelmise aasta riigieelarves oli samuti ette na\u0308htud kuus miljonit eurot multifunktsionaalsete aastaringselt kasutatavate jalgpalli sisehallide rajamiseks. Siis oli nimistus Tartu, Haapsalu, Viljandi ja Rapla. Na\u0308iteks, La\u0308a\u0308nemaal kogub jalgpall ja\u0308rjest rohkem populaarsust ning treenerid teevad noortega head ja ta\u0308nuva\u0308a\u0308rset to\u0308o\u0308d. Haapsalus on korralikul tasemel muru- ja kunstmuruva\u0308ljak, kuid talvel tuleb harjutada vo\u0303imlates.Vo\u0303rreldes Po\u0303hja-Euroopa riikidega on Eesti jalgpalli infrastruktuuri osas alles lapsekingades. Eestis oli mo\u0303ne aasta taguse uuringu ja\u0308rgi u\u0308ks jalgpalliva\u0308ljak iga 9571 elaniku kohta, Soomes on vastav number 1338. Eesti jalgpalliharrastajatel on va\u0308iksemad vo\u0303imalused treeningute tegemiseks. Ka sisehalle on Soomes ku\u0308mneid enam kui meil. Islandi jalgpallikoondise viimaste aastate edule pandi alus ka\u0308esoleva sajandi alguses, kui omavalitsused alustasid jalgpalliliidu eestvedamisel sisehallide rajamisega. Jalgpallihall vo\u0303imaldab spordialaga tegeleda aastaringselt ja meie noored saavad seela\u0308bi konkurentidega samava\u0308a\u0308rsetes tingimustes harjutada."}]